
                                                      PATVIRTINTA

                                                                                    Varėnos sporto centro direktoriaus
                                                                                               2024 m. lapkričio 5 d. įsakymu Nr. V-97
VARĖNOS SPORTO CENTRO VIEŠŲJŲ RYŠIŲ SPECIALISTO 
PAREIGYBĖS APRAŠYMAS

I SKYRIUS

PAREIGYBĖ
1. Varėnos sporto centro viešųjų ryšių specialisto pareigybė yra priskiriama specialistų  pareigybės grupei.
2. Pareigybės lygis – A2.

3. Varėnos sporto centro viešųjų ryšių specialistas į pareigas priimamas ir iš jų atleidžiamas Varėnos sporto centro direktoriaus įsakymu.
4. Viešųjų ryšių specialistas tiesiogiai pavaldus Varėnos sporto centro projektų ir renginių vadovui.
II SKYRIUS 
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

5. Darbuotojas einantis šias pareigas, turi atlikti šiuos specialius reikalavimus:

5.1. turėti ne žemesnį kaip aukštąjį universitetinį išsilavinimą su bakalauro kvalifikaciniu laipsniu ar jam prilygintu išsilavinimu arba aukštąjį koleginį išsilavinimą su profesinio bakalauro kvalifikaciniu laipsniu ar jam prilygintu išsilavinimu;
5.2. turi išmanyti Lietuvos Respublikos įstatymus, Lietuvos Respublikos Vyriausybės nutarimus bei kitus teisės aktus, reglamentuojančius fizinio aktyvumo ir sportinę veiklą;
5.3. mokėti naudotis informacinėmis technologijomis, dirbti kompiuterinėmis programomis MS Office (Word, Excel ir kt.), naudotis socialiniais tinklais, įvairia biuro technika, komunikacijos priemonėmis ir įvairiais informacijos šaltiniais;
5.4. gerai mokėti lietuvių kalbą, gebėti sklandžiai ir argumentuotai dėstyti mintis žodžiu ir raštu, išmanyti dokumentų rengimo ir tvarkymo taisykles;
5.5. mokėti valdyti, kaupti, analizuoti, apibendrinti, sisteminti informaciją ir rengti išvadas bei teikti pasiūlymus;
5.6. būti mandagus, dalykiškas, komunikabilus, pareigingas, kūrybiškas, gebėti korektiškai, paslaugiai profesionaliai ir dėmesingai bendrauti su sporto centro lankytojais vykstančiuose sporto renginiuose ir varžybų metu;
5.7. mokėti bendrauti ir bendradarbiauti, dirbti komandoje;
5.8. būti savarankiškas ir diplomatiškas, nuolat tobulinti ir plėsti savo profesines žinias;
5.9. mokėti savarankiškai planuoti ir organizuoti savo veiklą;
III SKYRIUS 
ŠIAS PAREIGAS EINANČIO DARBUOTOJO FUNKCIJOS
6. Šias pareigas einantis darbuotojas privalo vykdyti šias funkcijas:

6.1. laikytis sporto Centro tvarkos taisyklių, pareigybės aprašymo;
6.2. savarankiškai, kokybiškai ir nustatytu laiku atlikti pavestą darbą;
6.3. rengti, sisteminti ir skleisti informaciją apie vykstančius sporto renginius ir varžybas;
6.4. teikti pasiūlymus dėl renginių vykdymo;
6.5. rinkti, redaguoti informaciją, ją apibendrinti ir laiku pateikti interneto svetainėje ir kituose Centro socialiniuose tinkluose;
6.6. administruoti įstaigos internetinę svetainę (atlikti internetinės svetainės priežiūrą ir informacijos atnaujinimą);
6.7. administruoti įstaigos socialinius tinklus (facebook ir instagram);

6.8. fotografuoti įstaigos sportinius renginius bei sudaryti nuotraukų katalogus interneto svetainei, publikacijoms, socialiniams tinklams ir kt;
6.9. generuoti ir realizuoti idėjas, rūpintis sporto centro reklamine medžiaga ir jos sklaida;
6.10. vykdyti kitus nenuolatinio pobūdžio direktoriaus nurodymus ir pavedimus savo kompetencijos ribose.
IV SKYRIUS
ATSAKOMYBĖ
7. Darbuotojas, einantis šias pareigas atsako už savo pareigų, numatytų šiame pareigybės aprašyme, nevykdymą ar netinkamą vykdymą pagal galiojantį Lietuvos Respublikos darbo kodeksą bei kitus Lietuvos Respublikos įstatymus.
Susipažinau:

__________________________
(Parašas)

___________________      

(Vardas, pavardė)

___________________

(Data)

